*Projekts*

LATVIJAS REPUBLIKAS MINISTRU KABINETS

2016.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_ \_­­­­­­­­­\_ .§)

**Noteikumi par valsts nodevu par pārvadātāja licences izsniegšanu**

**pārvadājumiem pa dzelzceļu**

Izdoti saskaņā ar Dzelzceļa likuma

34.panta septītodaļu

1. Noteikumi nosaka valsts nodevas apmēru un maksāšanas kārtību par pārvadātāja licences izsniegšanu pārvadājumiem pa dzelzceļu.

2. Noteikumi neattiecas uz gadījumiem, kad pārskata jau izsniegtas pārvadātāja licences derīgumu, kā arī pēc pārvadātāja licences darbības apturēšanas atjauno tās darbību vai izsniedz pagaidu licenci.

3. Valsts nodevas apmērs par pārvadātāja licences izsniegšanu kravu pārvadājumiem pa dzelzceļu ir 15 000 *euro*, izņemot šo noteikumu 4.punktā minētos gadījumus.

4. Valsts nodevas apmērs par pārvadātāja licences izsniegšanu kravu pārvadājumiem pa dzelzceļu šaursliežu (750 mm platuma dzelzceļš) reģionālas nozīmes vai privātas lietošanas dzelzceļa infrastruktūras tīklā, ir 150 *euro*.

5. Valsts nodevas apmērs par pārvadātāja licences izsniegšanu pasažieru pārvadājumiem pa dzelzceļu ir 150 *euro*.

6. Valsts nodevu maksā pēc paziņošanas par šo noteikumu 3., 4. vai 5.punktā minētās licences piešķiršanu.

7. Maksājumu veic ar tāda maksājumu pakalpojumu sniedzēja starpniecību, kuram ir tiesības sniegt maksājumu pakalpojumus [Maksājumu pakalpojumu un elektroniskās naudas likuma](http://likumi.lv/ta/id/206634-maksajumu-pakalpojumu-un-elektroniskas-naudas-likums) izpratnē.

8. Atzīt par spēku zaudējušiem Ministru kabineta 2013.gada 24.septembra noteikumus Nr.990 "Noteikumi par valsts nodevas apmēru par pārvadātāja licences izsniegšanu kravu pārvadājumiem un pasažieru pārvadājumiem pa dzelzceļu" (Latvijas Vēstnesis, 2013, 192.nr.).

Ministru prezidents M.Kučinskis

Satiksmes ministrs U.Augulis

Iesniedzējs: satiksmes ministrs U.Augulis

Vīza: valsts sekretārs K.Ozoliņš

12.09.2016 18:28

230

Juris Zālītis

67028373, juris.zalitis@sam.gov.lv